130 



Hvad Landfloraerne angaar, er det af endnu større Betydning at 

 have en artrig Flora til sin Raadighed, da vi jo i Bornholms Ræt Lias 

 ikke alene kan finde Planter, der i andre Lande hører hjemme i Ræt- 

 Lias, men ogsaa Oolit- og Wealden-Former. 



Her er der ligesom ved den marine Fauna to Steder, der har 

 givet os Floraer med et større Antal Arter, og det bliver med disse, 

 at de øvrige maa sammenlignes. Det er Vellengsby-Floraen og Bagaa- 

 Floraen. Den første er rætisk, og den sidste tilhører den yngste Del 

 af Bornholms Jura. Da den ikke kan sættes i direkte Forhold til 

 nogen marin Fauna, hvis Niveau er sikkert kendt, er dens Alder 

 noget usikker, men af forskellige, baade palæontologiske og strati- 

 grafiske Grunde maa den anses for at tilhøre Øvre Lias. 



Ved Munkerup er der kun fundet faa Former, der vistnok alle 

 er rætiske. De stratigrafiske Forhold er saadanne, at disse Lag paa 

 Sydkysten sandsynligvis er ældre end Vellengsby Leret. Paa Galge- 

 løkken har man fundet enkelte Arter, der tilhører Ræt, ligesaa paa 

 Stranden Syd for Rønne. Ved Pythuset (Onsbæk Teglværk) og i de 

 gamle Lergrave ved Onsbæk er der vistnok udelukkende fundet ræ- 

 tiske Planter (dog kun faa Arter), hvad der er ganske ejendomme- 

 ligt, da disse Lag danner Underlaget resp. Overlaget for Myoconcha 

 Bænken. Ved Rønne Teglværk er der ogsaa kun fundet nogle faa 

 rætiske Arter. I Floraen ved Nebbe og N derfor, hvis Findesteder 

 jo hører til samme stratigrafiske Enhed som de tidligere omtalte, 

 findes derimod mellem rætiske Planter enkelte Former fra Oolitens 

 Flora. Ved Rønne Lervarefabrik er der kun fundet faa Arter i de 

 faste Lerlag, men mellem disse fandtes en, som sluttede sig til 

 Wealden-Floraen, og i en løs Jærnsten derfra har Bartholin yder- 

 ligere fundet nogle fra Wealden-Floraen. Floraen i det nu nedlagte 

 Hasle Kulværk indeholder baade Ræt- og Oolit-Former, muligvis 

 ogsaa Wealden-Former, men er dog rimeligvis ret skarpt adskilt fra 

 Bagaa-Floraen (se Fodnote S. 111) og betydeligt ældre end denne. 



Bagaa-Floraen er allerede omtalt (S. 113), ligesom dens relativt 

 unge Alder. Holsterhus er dog efter Floraen at dømme det Sted, 

 hvor de yngste Dannelser findes. Den indeholder ifølge Bartholin 

 langt flere Wealden-Elementer end Bagaa-Floraen. Ved Holsterhus 

 er der ganske vist ikke fundet mange Arter, men Forholdet mellem 

 de Former, der minder om Wealden, og de øvrige er dog saadant, 

 at man er berettiget til at anse Floraen for yngre end Bagaa-Floraen. 



Ovenfor er i en Tabel S. 128 fremstillet Bornholms Ræt-Lias 

 Dannelser og den Rækkefølge, hvori man maa antage, at de bør op- 

 stilles. 



I den første Kolonne er de Dannelser opførte, hvis Niveau kan 

 bestemmes enten paa Grundlag af en tilstrækkelig artrig Fauna eller 



